
ประกาศแจ้งสถานการณ์น้ำเข้าสู่ช่วงสภาวะวิกฤตน้ำแล้ง

	ด้วยโครงการส่งน้ำและบำรุงรักษาลุ่มน้ำปากพนังตอนบน ได้ติดตามสถานการณ์น้ำตรวจวัดระดับน้ำบริเวณด้านเหนือประตูระบายน้ำคลองชะอวด – แพรกเมือง ตำบลหัวไทร อำเภอหัวไทร จังหวัดนครศรีธรรมราช ประจำวันจันทร์ที่ 25 เมษายน 2559 พบว่าระดับน้ำบริเวณประตูระบายน้ำคลองชะอวด-แพรกเมือง ด้านเหนืออยู่ที่ระดับ – 1.150 เมตร รทก (ระดับน้ำทะเลปานกลาง) ต่ำกว่าระดับเก็บกักปกติ 1.45 เมตร เนื่องจากฝนทิ้งช่วงเป็นระยะเวลานาน ส่งผลให้ระดับน้ำบริเวณคลองระบายน้ำชะอวด แพรกเมือง แม่น้ำปากพนัง และลำน้ำสาขาลดลง 3-4 เซนติเมตร  ต่อวัน 
	เพื่อเตรียมความพร้อมในการป้องกันปัญหาจากภัยธรรมชาติที่อาจเกิดขึ้น อาจสร้างความเสียหายแก่ชีวิตและทรัพย์สินของประชาชน องค์การบริหารส่วนตำบลเคร็ง จึงขอแจ้งประชาสัมพันธ์ให้ประชาชนในพื้นที่เสี่ยงภัย หมู่ที่ 1 – หมู่ที่ 11 ตำบลเคร็ง อำเภอชะอวด จังหวัดนครศรีธรรมราช เตรียมการดังนี้
	1.  ให้ประชาชนที่สูบน้ำโดยตรงจากคลองชะอวด – แพรกเมือง หยุดสูบน้ำเพื่อลดผลกระทบปัญหาดินสไลด์ทำให้ตลิ่งคันคลองพัง เนื่องจากไม่มีแรงดันน้ำช่วยพยุงจนกว่าจะมีฝนตกลงมาเติมน้ำในพื้นที่
	2. ให้ประชาชนหาแหล่งน้ำสำรองเพื่อใช้ในการเกษตร
2.  หากเกิดสถานการณ์รุ่นแรง สามารถแจ้งขอรับการช่วยเหลือได้ที่ องค์การบริหารส่วนตำบลเคร็ง  หมู่ที่ 3 ตำบลเคร็ง  อำเภอชะอวด  จังหวัดนครศรีธรรมราช  โทรศัพท์ 075-355875

